GESNEREAE. 



09 



basin recipientibus. Semina numerosissima , minuta et minima*, oblonga, fusiformia vel scobifor- 

 mia. Testa laevigata, e cellulis densis prosenchymatosis facta (fusca, purpurea, rosea); cum 

 membrana interna arete cohaerens. Nucleus semini conformis. Albumen majusculum , spissum , 

 carnosum, oleosum. Embryo intrarius, axilis , orthotropus , cotyledonibus parum distinctis in- 

 cumbentibus , plumula inconspicua , radicula conica aut cylindrica obtusa. 



Fbutices aut herbae ; saepius tuberibus perennantes , erecti vel decumbentes vel parasitice in 

 arboribus scandentes, ibidemque radiculis aereis sive tenaculis crebris affixi. Caulis basi teretius- 

 culus , simplex aut sparse ramosus , rarius ramis oppositis, in apice novello ramisque saepe tetrago- 

 nus, medulla ampla farctus, saepe carnosus , mollis. Folia petiolata , opposita vel verticillata , 

 raro sparsa alternave, in petiolos subinde decurrentia, nunquam in caules , integra sed rarius 

 integerrima, crassiuscula , nervo medio superne piano venisque subtus convexis prominentibus , 

 saturate viridia, saepe purpurata et subtus nitore singulari coloreque roseo conspicua, adspersa 

 pube varia , quae pilis constat plerumque septatis , nunquam ramosis. Stipulae rarfssimae. Flo- 

 res pedunculati cum vel absque bracteis. Inflorescentiae typus : Cyma axillaris , pedunculo scili- 

 cet medio sive centrali decurtato et prius, quam reliqui, efflorescente; florcs attamen in aliis axil- 

 lares solilarii , rarius quoque racemus sncAve. Flores pulchri, colore vario : coccinei, punicei, 

 violacei, lilacini, rosei, virides, ochroleuci, albidi, albi; unicolores aut maculati punctative. 

 Fructus : capsula sicca vel bacca colorata. Gemmae nudae , foliis complicatis , densius tunc pubes- 

 centibus. 



Statio et HABiTATio omnium , quas novimus, Gesnerearum in novi orbis regionibus calidis , 

 umbrosis, praesertim intra Tropicos circulos. Sub ipso Aequatore forsan frequentius adsunt. Vix 

 sociatim degunt, fere omnes sylvestres. 



Qualitas foliorum emolliens. Ad clavos exstirpandos folia Sarmicntae repentis adhiberi, 

 auctores sunt Ruiz et Pavon. Baccae et capsulae baccantes mucilaginoso - subdulces, edules. 

 Color calycum et fructuum nonnullorum ab Americae autochthonibus in usum vocatur , ad tingen- 

 da opera gossypina, stromata straminea aliaque utensilia domestica. Usus fa medicina abhucdum 



null us. 



Propagatio Gesnerearum aut seminibus fit aut tuberibus. Disseminantur autem semina e fruc- 

 tibus siccis procidentia ope pilorum, qui secus marginem valvularum longa serie adstant; contra 

 fructuum baccatorum semina auferre et serere animalibus ab alma natura opus concessum vide- 

 tur. Aves prae aliis mucilagine subdulci, qua ilia involvuntur , allectae , vel gutture vel pennis 

 deferent alio. Tuberum vero duplex est ratio: alia nimirum (e. g. in Gesnera, Gloxinia, Ta- 

 pina, Besleria pulchella rel.) magna et solida in parvos nodulos aut in ramos tuberascentes , 

 radiculis passim munitos, quotannis, dum herba jam emortua est, elongantur tandem radicantes 

 ab ipsa matre solvendos atque novam prolem edentes; alia stolonum squamatorum s. amentifor- 

 mium specie e radicibus , immo ex berbae axillis, pullulascunt (in Trevirania). Caeterum vero- 

 simile videtur, vel illorum generum nonnulla, in quibus tubera hypogaea nondum observata sunt, 

 hoc apparatu propagari. 



18 



